เนื่องจาก มจธ. ได้รับการจัดสรรวัคซีนมาในคราวละไม่มาก เช่นในครั้งนี้ (21 มิถุนายน) จะได้รับมาเพียง 1,000 โดส ดังนั้นจึงต้องมีการกระจายให้กับนักศึกษากลุ่มต่างๆ คณาจารย์ บุคลากร เจ้าหน้าที่สนับสนุน เจ้าหน้าที่ รปภ. แม่บ้าน ผู้ประกอบการอาหารใน มจธ. เป็นต้น
ในวันที่ 18 มิถุนายน 64 มจธ. จะเริ่มเปิดโอกาสให้นักศึกษาปริญญาตรี ชั้นปีที่ 2 ทุกหลักสูตร (ปีการศึกษา 2564/รหัสขึ้นต้น 63) ได้มีโอกาสลงทะเบียน เพื่อการฉีดวัคซีนในวันที่ 21 มิถุนายน 64 และมีการให้ • นักศึกษาจิตอาสา ที่เข้ามาช่วยงานในหน่วยฉีดวัคซีน • นักศึกษาที่ต้องฝึกงานอุตสาหกรรม / ฝึกสอน • นักศึกษาบัณฑิตศึกษาที่ต้องทำวิจัยทั้งในห้องปฏิบัติการและภาคสนาม • ผู้นำนักศึกษาที่ต้องทำกิจกรรมร่วมกับมหาวิทยาลัยฯ ในเร็ววันนี้ ที่ลงทะเบียนไม่ทันในรอบที่ผ่านมา ได้มีโอกาสลงทะเบียนอีกด้วย
สำหรับนักศึกษากลุ่มอื่นๆ กรุณาติดตามในโอกาสต่อไป